Hue, a isla Cockatoo conserva muitas remeranzas d'o suyo pasau. Grans tallers, diques, muelles, residencias y atros edificios conservan a textura d'o pasau industrial d'a isla. A isla s'ha convertido en un puesto popular ta veyer os fuegos artificials de cabo d'anyo. Se i plega a traviés d'un ferry, que ha incrementau os suyos servicios a la isla. A isla s'habilita totz os días ta estar vesitada y no cal bosar ta fer-lo. En Cockatoo se fan muitos eventos culturals, atrayendo a milenta de personas totz os anyos.